Dejavu & Destiny by Flamingcrystal - Read Online
ñ Skokkende geheim word onthul...
Al wat sy wou hê was liefde...
Publisher: FlamingcrystalReleased: Mar 24, 2016ISBN: 9781310656248Format: book
Read More From Flamingcrystal
Dejavu & Destiny - Flamingcrystal
Dejavu & Destiny Voorwoord
Die stoel styg op
Die potlood spin in die rondte
Die bodem van die put
Kaskenades by David se huis
Die eienaardige taal
Ek is 'n siel wat wag om weer gebore te word
Die buitengewone halssnoer
Die inskripsies op die stene
Offerandes word hier keelaf gesny
David peper haar met vrae
Die boewe by die oase
Leila die smeulende, wulpse vrou
Jaloesie kolk deur hom
Die onbeskaamde, sletterige Monica
Iets anders as kos op die tafel
Ek sien jou eerder dood as in sy arms
Sy het haar vader laat bloos
Die maansiek, verliefde outjie
Die listige Marc
Leila die gierigaard
Die Griekse strand
David sit buite en fluit
Sy bou 'n piramide met sy eetgerei
Hulle deurboor jou gedagtes
Sy moes haarself teen hulle beskerm
David raak sarkasties
Hy het GROOT planne met haar
Die vermetele lummel
Osiris en die Saal van Oordeel
Miysis hou niks van David nie
Angela en Heino se ontmoeting
Vanaand gaan jy bid vir pouse
Sy is bang vir haar huweliksnag
Laat dit vir hom 'n les wees
Iets eienaardigs het daar gebeur
Klou met albei hande vas aan jou geluk
Die skets van die kompetisie
Hy erken hy was jaloers op Heino
Haar huweliksnag met Miysis
Liesbet se man, die vroueslaner
Heino daag na middernag eers daar op
Waarom wil David so graag alles weet?
Die slaapkamers en die valke
Wolfie en Rooikappie
David dring daarop aan om te teleporteer
Hulle word aangeval
Heino maak kennis met Miysis en Ishtar
Angela vlug na veiligheid
Miysis gun haar die rus
Heino vertel noodgedwonge 'n leuen
Heino waarsku Madeleine net betyds
Wolke verduister sy geheue
Die verassing buite
Liefde by die oase
Liefde op die perd se rug
David land in die troonkamer
David lees haar gedagtes-
Ontstellende gebeure by die boeke-kamer
Miysis jaag na die oase
Hulle baklei oor David
Heino skrik hom boeglam toe sy daar opdaag
Die polisie is in rep en roer
Sewe weke later kry Heino 'n snaakse droom
Heino, die slim jakkals
Die gedroogde wit roos
Angela teleporteer om Heino te soek
Die silwer ketting met die oniks-kewer
Die klei potjie met die wit blommetjies
Die seksuele opkikker middel in die bredie
Honderde valke hou die huisie afwagtend dop
Silver eyes tuimel bebloed uit die lug neer
Die grimmige, gromgat Hertog
Die Hertog word in die huwelik bevestig
Die juwele kissie en die misterieuse sleutel
Gebore met ñ smarag steen in haar handjie
Sy wil ñ piramide koek hê vir haar verjaarsdag
Beryl ontdek haar gawe van telekinesis
Gelyktydig droom hulle van mekaar
Die armgat soen die Hertog se dogter
Sy word gedwing om haar goedjies te pak
Hy word beledig en erg verneder
Die sluier tussen ons en die onderwêreld
Die steen van die wyses
Sy word gedwing om met Ophiuchus te trou
Die humeurige vroue slaner
Ambrose droom van die trane op haar wimpers
Staan op! Jou nikswerd vroumens!
In sy gedagtes maak hy liefde met sy minnares
Sy gaan die malaria in ñ wiegie skommel
ñ Regter haakhou soos die skop van ñ donkie
Die albatros om sy nek
Die afgrond is besaai met rotse
Dit voel vir haar asof haar hart wil breek
Die skynheilige Despoine
Die herontmoeting met die ongeskikte hertog
Hierdie klug beter nou end kry
Die skildery en valk by die voordeur
Die smarag verander in ñ stuk steenkool
Hy het ñ blywende indruk op hulle gemaak
Selfs die regter lag hom uit
Aminta se wraak; die garnale en die eiers
Die antieke juwelekissie
Die steen projekteer geheime uit haar onderbewussyn
Hakskene oor die ore, al vloekende, vlug hy
Iets is vandag anders aan hierdie valk
Die mistieke steen delf in Ambrose se verlede
Ambrose maak met haar liefde
Ishtar se juwele kissie
Oor drie dae...
Die valke woon die diens by
Die karnival en die Grinch
Hermes blaas in sy nek
Die ongedierte by die boom
Die man met die pikswart vlerke
Die tien goue munte
Die ongepoetste winkel assistent
Beryl verkeer in doodsgevaar
Die gevleuelde man word onverhoeds betrap
Die water van vergetelheid
Vieslike gedrogte in die water
Slegs 4 keer in 4000 jaar bring hy siele terug
Die slang wag hul in
Die reg om Flamingcrystal (Marlaine Lloyd) as outeur van Dejavu te erken, word voorbehou volgens die Kopiereg Wet 98 van 1978. Alle regte is voorbehou, in geheel sowel as enige deel van die materiaal, in besonder die reg om die teks te vertaal, illustrasies daaruit te gebruik, die voordrag, uitsaai, voorstelling van die teks op mikrofilm, of op enige ander wyse en die berging daarvan in enige stelsel van inligtingsbewaring. Geen deel van hierdie publikasie mag in enige vorm of op enige wyse gekopieer of versend word, sonder die toestemming van die outeur nie.
(1) Oorspronklik gepubliseer deur New Voices Publishing 25 Maart 2011 Sagteband ISBN 13: 978-1-920411-60-2 Dejavu Voorblad Illustrasie deur Karen Timm
(2) Dejavu Gepubliseer deur CreateSpace Independent Publishing Platform
18 Desember 2013 Sagteband ISBN13: 978-1495448515
KOPIEREG © 2010
Die reg om Flamingcrystal (Marlaine Lloyd) as outeur van Destiny te erken, word voorbehou volgens die Kopiereg Wet 98 van 1978. Alle regte is voorbehou, in geheel sowel as enige deel van die materiaal, in besonder die reg om die teks te vertaal, illustrasies daaruit te gebruik, die voordrag, uitsaai, voorstelling van die teks op mikrofilm, of op enige ander wyse en die berging daarvan in enige stelsel van inligtingsbewaring. Geen deel van hierdie publikasie mag in enige vorm of op enige wyse gekopieer of versend word, sonder die toestemming van die outeur nie.
Destiny Gepubliseer deur CreateSpace Independent Publishing Platform
18 Desember 2013 Sagteband ISBN-13: 978-1494320621
Ek bedank hiermee my man en my twee dogters vir hulle ondersteuning tydens die skryf van hierdie boeke.
Wikipedia & Informasie wat vrylik beskikbaar is op Google.
Betekenis van name:
Ambrose – Onvergangklike, Ciro - Antieke Egiptiese Wind
Anstice - Die een wat weer sal herrys, Beryl - Groen Juweel
Klementos - Sagmoedig en genadig
Aretha - Deugsaam en eerbaar
Amalthea - Om te verlig, en te kalmeer
Circe - Godin wat towerkrag besit
Medea - Towenares en Prinses van Colchis
Patrikios - Van adellike geboorte
Nestor - Liefdevolle man
Fhilandro - Een wat omgee vir sy naaste
Ophiuchus - Slang draer
Aminta – Beskermer
Dejavu & Destiny Voorwoord:
Hierdie is die gekombineerde weergawe van die boeke Dejavu en Destiny. Dit klink dalk na ñ Engelse titel, dit is egter ñ Afrikaanse fantasie novel wat towerkuns, astrale teleportering, reïnkarnasie en #50SkakeringsVanBloos bevat.
Die boek bevat drie romantiese tonele. Die romanse in hierdie weergawe van Dejavu & Destiny is nie so vurig soos in die Warm Weergawe nie, maar dit sal nogtans jou tone laat omkrul.
In Dejavu maak ons kennis met Angela. Angela ontdek haar gawe van telekinesis, en astrale teleportering. In ñ astrale reis, praat Angela in ñ vreemde dialek met David. Hulle vind uit dat sy in haar vorige lewe Ishtar van Egipte was. Uit nuuskierigheid doen Angela en David ñ astrale reis daarheen, en loop hulle vas in Miysis, Angela se sielsgenoot en minnaar, uit haar vorige lewe.
Angela trotseer gevaar om saam met Miysis te kon wees. Angela ervaar hemelse geluk asook oneindige hartseer. Sou sy ooit weer saam met die man kon wees wat haar hele hart en haar liggaam besit?
In Destiny maak ons kennis met Beryl. Beryl was in haar vorige lewe Angela, aka Ishtar van Egipte. Beryl se moeder, Anchen, het kort voor Beryl se geboorte ñ eienaardige sleutel in ñ ou Antieke winkeltjie ontdek... Die kop van hierdie sleutel was egter leeg en dit was duidelik dat daar voorheen iets binne die kop van die sleutel was.
Beryl word gebore met ñ smarag steen vasgeklem in haar handjie. Tot Anchen en Patrikios se verbasing, pas die smarag steen perfek binne die sleutel. Hierdie sleutel wat die onderwêreld kon oopsluit, het voorheen aan ñ ketting rondom Angela se nek gehang...
Die reg om Flamingcrystal (Marlaine Lloyd) as outeur van die werk te erken, word voorbehou volgens die Kopiereg Wet 98 van 1978. Alle regte is voorbehou, in geheel sowel as enige deel van die materiaal, in besonder die reg om die teks te vertaal, illustrasies daaruit te gebruik, die voordrag, uitsaai, voorstelling van die teks op mikrofilm, of op enige ander wyse en die berging daarvan in enige stelsel van inligtingsbewaring. Geen deel van hierdie publikasie mag in enige vorm of op enige wyse gekopieer of versend word, sonder die toestemming van die outeur nie.
Die stoel styg op.
Alle stories begin altyd met lank lank gelede, hierdie storie gaan oor ñ hedendaagse vrou wat eendag met ñ skok besef het dat sy baie eeue gelede reeds geleef het….
Angela is ñ fyngeboude rooikop vroutjie met groen oë, glad nie op haar mond geval nie en met ñ humorsin en bypassende humeur wat skrik vir niks.
Terwyl sy eendag in haar kantoor sit, kom David, ñ vriend van haar daar ingestap, hy is ñ groot lummel van ñ mansmens, bruin gebrand van die son en alewig met ñ hoed op sy kop.
Angela wonder, bad hy dalk ook met daardie hoed? Wat kom hy nou alweer hier in my kantoor soek, hy besit die vermoë om my briesend te maak en terg my altyd aspris, net om te sien hoe ek my gat vir hom wip dink sy dadelik.
David hou daarvan om te sien hoe haar oë ñ donkerder groen skakering aanneem wanneer sy kwaad raak.
Hy plak hom op ñ stoel oorkant haar neer steek uit albei jou hande met die palms na bo gekeer na my en hou jou hande stil beveel hy haar.
Sy gee ñ frons, lig haar wenkbrou en gluur hom aan.
Ag Vlam, los nou jou geitjiegatgeit vir ñ minuut en doen wat ek sê! Vra hy, haar byna pleitend. Angela brom onderlangs, Ek dans na geen man se pype of volg enige een se bevele nie!
Hy lag ek het jou gehoor okay, steek nou asseblief jou hande uit na my en maak toe jou oë!
Angela dink ag wat, laat ek maar doen wat hy sê dan raak ek gouer van hom ontslae, steek haar hande uit palms na bo en maak haar oë toe.
Haar vriend David besit sekere kragte waarvan Angela glad nie onbewus was nie.
Toe sy haar hande uitsteek het sy dit nie beweeg nie dit was ongeveer 30 sentimeter onder sy hande voordat sy haar oë toegemaak het. Sy het ñ eienaardige sensasie, ñ gevoel asof daar ñ elektriese skok deur haar gaan, en dit klink vir haar asof haar ore begin suis en sy maak dadelik haar oë oop.
Haar hande was nou een sentimeter onder syne en Angela stuur die boodskap deur na haar hande- laat hierdie grote lummel van ñ mansmens, met sy stoel en al skuif oor die vloer.
Skielik hoor sy David se stoel beweeg en sien hoe hy meteens met stoel en al ñ meter bokant die vloer, deur die lug trek.
O Donnerdag, Aunt Tilly se Moses! Roep hy, geskok uit.
Sy benoude gesig en geskokte gesegde laat Angela dadelik uitbars van die lag. Selfs sy was heel verbaas toe die stoel in die lug opgestyg het. Die oomblik toe Angela begin lag, sak die stoel stadig met David neer grond toe en skuif daarna met ñ harde whoosh geluid oor die vloer.
David slaak hardop ñ sug van verligting toe die stoel tot stilstand kom.
Ek het jou, uitgevang! Ek het geweet dat jy kragte het, maar jy het dit baie goed weg gesteek! Hy klink tegelykertyd trots omdat hy haar uitgevang het, en vies omdat sy dit so lank van hom weerhou het.
Die woord kragte laat Angela ineenkrimp dit is iets wat sy nie wil hê dat enige iemand moet uitvind nie ek moet probeer om David se aandag van my af te trek.
Onbewustelik skep sy ñ kloon van haarself en astraal projekteer die kloon om bo-op die kluis te gaan sit terwyl sy self in haar stoel bly sit. Sy sien hoe David se oë rek en hoe hy verwonderd vanaf haar, daarna in die rigting van die kluis, en dan weer terug na haar bly kyk. Sy mond hang oop en sy wenkbroue is so hoog opgetrek dat dit byna aan sy hoed se punt raak.
Jinne die arme mansmens ly aan skok, ek wonder waarom hy so na die kluis bly staar... seker weer die een of ander gees daar raakgesien, dink Angela.
Sy kyk ook nou in die rigting van die kluis en gee ñ geskokte gilletjie toe sy ñ kloon van haarself, geprojekteer bo-op die kluis, sien sit.
Dit gaan nie met my werk nie en jy weet dit baie goed.
Angela probeer haarself onskuldig hou, en vra wat gaan nie werk nie?
Om jouself te dupliseer - om die aandag van jou ware self te trek - sal in ñ noodsituasie werk. Ek is nie hier om jou oor jou kragte aan te val nie... ek is hier om jou te help om jou kragte verder te ontwikkel.
ñ Koue rilling trek deur Angela en sy begin skielik onbedaarlik te bewe. Sy besef dat David haar uitgevang het, alhoewel sy al vir jare lank uitstekend daarin geslaag het om haar kragte vir almal rondom haar weg te steek.
Die potlood spin in die rondte.
Angela het toe sy ñ 3 jarige dogtertjie was, haar vinger bokant ñ potlood wat sy regop neergesit het, gehou en sonder om daaraan te raak, het sy die potlood in die rondte laat spin.
Angela se moeder het dit gesien en haar hard op haar handjie geklap en woedend uitgeroep My kind dit is duiwelse dinge, los dit as jy weet wat goed vir jou is, anders slaan ek die rook uit jou boudjies uit! As ander mense sien wat jy doen gaan hulle jou van heksery beskuldig en dan word jy op die brandstapel gebrand.
Angela se moeder het haar so goed die skrik op die lyf gejaag dat sy daar en dan besluit het om nooit weer voor haar moeder so iets aan te vang nie. Van toe af, het Angela seker gemaak dat niemand haar dophou wanneer sy voorwerpe probeer rondspin of rondbeweeg sonder om daaraan te raak nie.
Later toe Angela groter was, het sy opgelees oor die onderwerp telekinesis, die beweging van voorwerpe deur jou gedagtes te fokus op ñ voorwerp. Daar is heelwat mense wat dit beter as Angela kon doen. Sy was nog maar in die baba stadium met hierdie dinge.
Angela het heelwat onsigbare maatjies gehad waarmee sy gespeel het, en wanneer haar moeder gevra met wie sy gepraat het, het Angela haar skouertjies gelig en onskuldige gevra: Ag Ma, sien Ma dan nie my maatjies raak nie? Angela se vader het altyd net stilweg geglimlag en dan in ñ kalm stem, sy vrou vermaan. Ag vrou los die kind! Sy het ñ baie goeie verbeelding.
Die bodem van die put.
"Weet jy terwyl jou hande uitgestrek was onder myne, voordat jy my byna van die stoel afgesmyt het, het ek daardie spesifieke insident met die potlood gesien en geweet dat ek in is vir ñ 'surprise', ek het egter nie besef in watter enorme 'surprise' dit sou uitdraai nie.
Angela kyk hom, fronsend aan.
Sy bly nou ñ hele lang ruk doodstil... en komende van Angela, is stilbly ñ geweldige prestasie. David neem dadelik sy kans waar en begin praat dat die spoeg spat.
Angela jy reis buite jou liggaam, soms in jou drome, soms terwyl jy dagdroom. Wanneer jy buite jou liggaam reis voel dit vir jou asof jy vlieg en net voordat jy wakker word droom jy van ñ diep put en word wakker met ñ harde slag voordat jy die bodem daarvan tref, dit gebeur wanneer jou astrale liggaam terugkeer in jou werklike liggaam in!
Angela se oë rek, sy kon nie glo dat hy so presies kon weet wat al menige keer vantevore met haar gebeur het nie. Hierdie mansmens weet heeltemal te veel van my af dink sy en is onmiddellik vies vir hom. Gaan asseblief dadelik uit my kantoor uit ek het werk om te doen!
David sien dat Angela haar alie teen die maan vasgewip het omdat hy haar in ñ hoek gedryf het. David staan dadelik op, vat sy hoed en storm by die deur uit, sonder dat hy terug kyk, of totsiens sê, want hy is bang sy gooi hom dalk met iets.
David is korrek, sy droom gewoonlik hoe sy rondtol en dan skielik afgesuig word in ñ diep, donker put en skrik dan met ñ skok wakker voordat sy die bodem daarvan tref.
Kaskenades by David se huis.
Sy droom sy vlieg na David se woning. In haar droom glip sy deur sy slaapkamer se venster en sien hoe hy lê en snork dat die dakbalke daarvan kreun. Sy giggel en dink Genugtig, ek is seker hy registreer 9 op die richterskaal.
Angela gryp David aan die skouers, ruk en pluk aan hom en hy skrik wakker.
Hy kyk, haar geskok aan, en vra in ñ diep bromstem wat het jy so laatnag, hier by my kom soek...? Angela fluister jou nare lummel ek was lus en skop jou dat jy gesig eerste handeviervoet in Egipte gaan land omdat jy my so uitgevang het!
Sy bloos bloedrooi, Ek het hierheen gekom om jou omverskoning te vra vir my optrede in my kantoor, sal jy my asseblief daarvoor vergewe?
Angela sien, dat hy haar só snaaks en onnosel aan kyk asof hy haar glad verstaan nie. Angela wip haar vir die mansmens wat so ñ onnosele uitdrukking op sy gesig het Flippen simpel mansmens, hier verneder ek myself, kom vra hom omverskoning en hy reageer nie eens daarop nie dink sy dadelik vies, draai kort-om, glip weer deur die venster en vlieg terug huis toe.
David gryp, ñ pen en ñ stuk papier wat op die tafeltjie langsaan sy bed lê en skryf neer wat Angela aan hom gesê het.
Die eienaardige taal.
Die volgende oggend daag David by haar werk op en weereens sonder om te groet, val hy met die deur in die huis. Ek het jou gisteraand in my slaapkamer gesien, en die eienaardige goed wat jy daar gebrabbel het, het ek foneties neergeskryf.
Angela kon nie glo, wat sy nou hoor nie. Ag twak, dit kan nie waar wees nie, dit was slegs ñ droom wat ek gehad het!
David lag sy kenmerkende bulderende lag, diep uit sy maag uit, gee haar die papiertjie met die woorde wat sy aan hom gesê het en vra Vlam, weet jy dalk in watter taal hierdie foneties geskrewe woorde is?
Angela kyk na die papiertjie, frons, en skud haar kop heftig heen en weer nee jinne, dit lyk vir my na Grieks.
Angela probeer die woorde hardop, uitspreek. Sy lees dit klank vir klank, soos ñ graad een leerling. Dit klink vir my bekend, ek weet egter glad nie waar ek hierdie taal voorheen gehoor het nie, antwoord sy ingedagte.
David vra of hy haar telefoon kon gebruik, en sy knik haar kop. David skakel ñ nommer en sy hoor hom sê: Goeiemore Professor, dit is David hier.
Die Professor moes seker dadelik geweet het watter David dit was wat praat want sy hoor hoe David antwoord dat dit goed gaan met hom en sy hoor hom vra of dit goed gaan met Prof en vroulief, sy sien hoe hy luister en daarna hoor sy David vra Prof ek het iets eienaardigs ontdek, die woorde daarvan kom uit ñ vreemde taal, sal U my moontlik met die vertaling daarmee kon help?
David knik sy kop terwyl hy luister en daarna antwoord hy Genade nee Prof, ek kan nie die woorde daarvan korrek uitspreek nie, ek het dit egter foneties neergeskryf... kan ek dit moontlik na U, faks?
Die Professor gee sy faks nommer. David beëindig die oproep en daarna faks hy die bladsy na die Professor.
Kort daarna skakel die Professor David terug.
Dankie David, ek het die faks gekry, gee my so ñ paar minute tyd, dan sal ek jou terug skakel en bevestig, in watter taal daardie woorde en die betekenis daarvan is.
David bedank hom en sit die telefoon neer.
Ná 10 minute skakel die Professor, David terug en Angela sien hoedat David se oë in ongeloof rek en hoor hom opgewonde vra is u seker Professor? David kry so ñ snaakse uitdrukking op sy gesig, kyk na Angela, frons en luister na wat die Professor te sê het.
Skielik bars hy uit van die lag en sê "dankie vir u tyd Prof, geniet die dag verder' en hy sit die foon neer.
Angela is nou byna dood van nuuskierigheid en vra aan David wat so snaaks was. Hy kyk na haar en begin weer lag die taal wat jy gepraat het, Vlam, was ñ oud Egiptiese dialek.
Jy het gesê jy wens jy kon my skop dat ek in Egipte land en dat ek ñ nare lummel is en jy het erken dat jy gister hardekwas met my in jou kantoor was... en wil jy nou meer... jy het sowaar daarvoor omverskoning gevra. Vanaand bars hier ñ haelstorm los!
Angela giggel genade, al die moeite net om te hoor wat ek aan jou gesê het, jy kon my self mos gevra het wat ek in my droom aan jou gesê het!
Jy het dit in ñ taal gesê wat vir jare nie meer gebruik word nie en ek moes uitvind watter taal dit was.
Sy kyk hom aan ja nou gaan jy seker vir my sê ek het alreeds voorheen geleef, en ek is gereïnkarneer
Slim kind! Antwoord hy, haar.
David vra vir Angela, of sy ook aan reïnkarnasie glo.
Ek is 'n siel wat wag om weer gebore te word.
Angela se mondhoeke lig, in ñ sagte glimlag. Sy het die woord 'ook' in David se vraag gehoor en dadelik daarmee agtergekom, dat David self, aan reïnkarnasie glo. Daar was ñ insident wat my siening oor reïnkarnasie heeltemal laat verander het.
David dring daarop aan, dat sy hom van hierdie spesifieke insident, moes vertel.
Sy onthou daardie voorval so goed, al het dit jare gelede, gebeur. Angela vertel hom, van dié voorval. Dit het gebeur toe my tweeling ongeveer ñ jaar oud was, ek het hulle daardie dag in hulle bed hoor lag. Ek het dadelik gewonder watter kattekwaad die tweeling nou weer aanvang. Ek was op daardie stadium in die kombuis besig om vir hulle melk warm te maak.
Ek het dadelik na hulle kamer gegaan en tot my grootste verbasing, het daar langsaan die tweeling op die bed, ñ swartkop dogtertjie met buitengewone blou oë gesit. Die dogtertjie was besig om die tweeling te kielie dat hulle dit uitkraai van die lag.
David, ek het dadelik gesien dat dit ñ gees en nie ñ lewende dogtertjie was nie.
David sit doodstil, hy luister aandagtig na dit wat sy aan hom vertel en knik kort-kort sy kop asof hy instem met alles wat sy aan hom vertel.
Ek het aan die dogtertjie gevra waar sy vandaan kom en of sy aan my kon vertel wat met haar gebeur het, waarom sy nog nie oorgegaan het na die anderkant nie en nog hier op aarde rondswerf.
Die dogtertjie het toe aan my vertel wat met haar gebeur het.
Tannie, ek was 4 jaar oud toe ek verlede week in ons swembad verdrink het. Ek en my hondjie het op die gras met ñ bal gespeel en die bal het in ons swembad beland. Ek het op my knieë op die swembad se rand gaan sit, en my arms uitgestrek om die bal uit die water te probeer haal. Tannie ek het te vêr vooroor geleun, my balans verloor en in die water geval.
Waar bly jou Pappa en Mamma en waarom was hulle nie daar om jou te red nie?
Die dogtertjie het haar kop ontkennend geskud. Sy het Angela aan die hand geneem en haar na die venster gelei, en met haar vingertjie na een van die huise ñ entjie daarvandaan gewys.
Angela hulle was toe nog nuwe intrekkers in die dorpie en het nog nie al hulle bure geken nie.
Tannie my Pappie en Mammie was by die werk en my Oumatjie het my, opgepas. Oumatjie, het op een van die sonstoele naby die swembad gesit, maar het aan die slaap geraak... en my nie gehoor roep nie.
Angela het ñ knop in haar keel gekry en ñ traan het langsaan haar wang afgeloop, terwyl sy af gebuk het om die dogtertjie te omhels. Die dogtertjie het haar handjie uitgestrek en die traan van Angela se wang afgevee.
Daarna het die dogtertjie die volgende woorde, wat Angela vir jare daarna nog sou onthou, gesê... Tannie moenie huil nie, ek is ñ siel wat wag om weer gebore te word!
En toe het die dogtertjie in die niet verdwyn...
David sluk swaar aan die knop in sy keel toe hy sien hoe hartseer die storie Angela nogsteeds maak. Daardie dogtertjie het jou oë kom open, om die werklikheid van reïnkarnasie te kon insien.
Die buitengewone halssnoer.
David kry meteens ñ breë glimlag toe hy weereens aan die vorige nag dink. Waaraan dink jy wat só snaaks is? David kom dadelik met die hele sak patats vorendag.
Jy is ñ verkleurmannetjie!
Wat! Hoekom sê jy, so iets? Vra Angela, verbaas.
Voordat jy my so ewe in daardie vreemde taal uitgeskel het die vorige nag, het jou uiterlike heeltemal verander. Jy het skielik lang donker krul hare gehad wat tot op jou heupe hang en ñ ligte karamel-kleur vel, maar steeds met dieselfde besonderse groen oë, as nou.
David het al voorheen opgemerk, dat Angela elke dag dieselfde besonderse halssnoer dra. Hy steek sy hand uit en raak aan die halssnoer. Hy bekyk die halssnoer nou baie deeglik.
Jy sal dit nie glo nie, daar het gisteraand presies dieselfde sleutel in ñ halssnoer, tesame met ñ spul ander simbole rondom jou nek gehang, toe jou gedaante verander het.
Angela kyk David aan met grootgerekte, verbaasde oë. Sy kon haar ore, nie glo nie. Indien dit iemand anders was wat hierdie storie aan haar kom opdis het, sou sy dit nie geglo het nie, maar komende van David, wat leuens met ñ passie haat, besef sy dat dit die waarheid was.
Dit is onmoontlik dat dit dieselfde sleutel kon wees, hierdie een het Heino vir my as trou geskenk gegee en sy woorde was dat hierdie sleutel simbolies is van die deure van ñ nuwe toekoms, wat vir ons oopgesluit gaan word!
Onmiddellik toe sy hierdie woorde uiter, rek haar en David se oë gelyktydig, en hulle voel hoe die vertrek meteens yskoud word. Beide voel aan dat daar nou iets of iemand in die vertrek saam met hulle is, iemand wat hulle nou met groot belangstelling dophou.
Angela leun nader aan David en fluister saggies in sy oor: Sien jy wie dit is? Ek kan nie sien wie dit is nie...
David trek sy asem geskok in en antwoord fluisterend terug Nee, die feit dat hierdie iets of iemand hier verskyn het toe ons van hierdie spesifieke sleutel gepraat het, beteken defnitief dat hier iets ernstiger aan die gebeur is, as wat ons gedink het.
Besef jy wat hierdie sleutel, in werklikheid beteken?
Angela knik haar kop instemmend jy is heeltemal reg dié sleutel is beslis een van dié wat die deur na reïnkarnasie en na die onderwêreld kon oopsluit.
Nou dat die Professor aan hom gesê het dat dit ñ Egiptiese dialek was, wat Angela met hom gepraat het, is hy seker dat sy van die adelstand van die ou Egiptiese Koningshuis was, want slegs die adelstand kon die juwele beskostig wat sy aangehad het.
David is nou opgewonde van nuuskierigheid.
Indien jy weer in jou droom wil teleporteer moet jy voor jy aan die slaap raak dink aan Egipte en waar presies jy wil wees, dan sal ek jou volg die oomblik sodra jy teleporteer. Ek sou dit dadelik kon aanvoel, wanneer Angela weer sou teleporteer dink hy.
Vir wát wil jy saam met my karring, ek gaan jou nie laat uitvind wanneer ek gaan teleporteer nie. David grinnik, toemaar geitjiegat, ek sal weet wanneer jy dit doen en jou volg!
Hy draai om en stap sonder ñ verdere woord by haar kantoor uit en verlaat die gebou. David voel aan dat die verskuilde entiteit wat daar in die kantoor was, hom nou agtervolg.
Angela het ñ besige dag en het nie veel tyd gehad om te sit en wonder oor wat alles die oggend in haar kantoor plaasgevind het nie. Sy het al die gedagtes opsy geskuif en aangegaan met haar werk.
Uiteindelik is dit sluitingstyd en kon sy huistoe gaan.
Die inskripsies op die stene.
Heelwat later die aand toe haar gesin al aan die slaap is, sit en dink Angela daaraan dat sy van kleins af beïndruk was met piramides en met Egipte. Sy onthou hoe sy alewig al wat ñ papier was vol geteken het met snaakse figuurtjies, simbole en piramides.
Angela het ál hierdie tekeninge gebêre, en om een of ander rede kon of wou sy nooit daarvan ontslae raak nie.
Angela het ook destyds ñ tekening gemaak van ñ silwer juwele kissie waarop ñ draak gegrafeer was en daar was tien ronde knoppies met simbole onder die draak se maag.
Angela het jare gelede gedroom dat slegs sy die juwele kissie kon oopmaak, deur haar geboortedag en maand 29 Desember,